Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.02.2015

Návrh 
na prevod vlastníckeho práva k stavbe garáže súpisné číslo 4015 nachádzajúcej sa na pozemku registra „C“ KN parc. č. 12781/227,  katastrálne územie Nové Mesto pre Mestskú časť Bratislava – Nové Mesto 

Predkladá:						       Materiál obsahuje:
Ing. Mgr. Ľubomír Baník				       1. Návrh uznesenia
prednosta MÚ	BA-NM				       2. Dôvodovú správu
3. Ponuku k darovaniu zo dňa 15.04.2014
                                                                                	       4. Odpoveď Star.: 581/2014
5. Žiadosť o vyjadrenie sp. zn.: PPaSM 452/2014		
6. Znalecký posudok č. 276/2014

Spracovateľ:						       Stanovisko právnej skupiny:
Mgr. Jana Biharyová	
-	právnik

Mgr. Marianna Moravcová Tomčíková	
-	poverená vedením oddelenia právneho, podnikateľských činností, evidencie súpisných čísiel a správy pozemkov 		 

Na rokovanie prizvať:
spracovateľa

			

február 2015

Návrh uznesenia

Miestne zastupiteľstvo mestskej časti Bratislava - Nové Mesto 

schvaľuje

nadobudnutie stavby garáže so súpisným číslom 4015 nachádzajúcej sa na pozemku registra „C“ KN parc. č. 12781/227, v katastrálnom území Nové Mesto od jej výlučného vlastníka – JUDr. Gabriel Debnár (ďalej v texte len „Darca“) do vlastníctva Mestskej časti Bratislava – Nové Mesto, a to na základe Darovacej zmluvy a v súlade s ustanovením § 16 ods. 1 písm. a) Zásad hospodárenia a nakladania s majetkom Mestskej časti Bratislava – Nové Mesto a s majetkom zvereným jej do správy hlavným mestom SR Bratislavou 

; za podmienky, že Darovacia zmluva bude Darcom podpísaná v lehote 60 dní od schválenia uznesenia v miestnom zastupiteľstve. V prípade, že Darovacia zmluva nebude Darcom  v uvedenom termíne podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Dňa 15.04.2014 ponúkol JUDr. Gabriel Debnár (ďalej v texte len „Darca“) darovanie garáže so súpisným číslom 4015, ktorá sa nachádza na pozemku registra „C“ KN parc. č. 12781/227 v k. ú. Nové Mesto. Pozemok, na ktorom je stavba garáže situovaná, je vo vlastníctve mestskej časti a je evidovaný na LV č. 5510. Ponuka je evidovaná pod podacím číslom           Star.: 581/2014.

Za účelom užívania pozemku, na ktorom sa stavba garáže nachádza, má Darca s mestskou časťou uzavretú Nájomnú zmluvu č. 10/2001 zo dňa 08.01.2001 v znení Dodatku č. 1 až č. 3. Zmluvne dohodnuté nájomné je uhrádzané riadne a včas a mestská časť neeviduje voči Darcovi žiadne pohľadávky. 

V zaslanej ponuke Darca uvádza, že on sám garáž nevyužíva už desať rokov, avšak garáž je v užívania schopnom stave. V obave o jej možné poškodenie, keďže sa stavba nachádza v lokalite Zátišie, kde sa vyskytujú konfliktné skupiny obyvateľstva a vzhľadom ku skutočnosti, že stavbu sám nevyužíva, ponúkol vlastník stavbu mestskej časti ako dar s možným využitím prostredníctvom príspevkovej organizácie EKO – podnik verejnoprospešných služieb.
 
Podľa ustanovenia § 628 ods. 2 Občianskeho zákonníka, darovacia zmluva musí byť písomná, ak je predmetom darovania nehnuteľnosť.

Účtovná hodnota vyššie špecifikovanej stavby predstavuje sumu 1 000,00 € (slovom: jednotisíc EUR), a to na základe Znaleckého posudku č. 276/2014.